**Историјски архив Града Новог Сада**

расписује ликовни конкурс под називом:

„ШТА ЈЕ ТО АРХИВ?“

###

**ТЕМА: ЗАВИЧАЈНА ИСТОРИЈА И КУЛТУРНО НАСЛЕЂЕ**

**Учесници конкурса могу слати радове инспирисане Архивом као грађевинским објектом (новом зградом или Једноставном и Дугом касарном у којима се Архив налазио док је био на Петроварадинској тврђави); архивском грађом – у смислу значајних докумената везаних за историју, са акцентом на врсту грађе – папирни документи, књиге, мапе, планови кућа, школски дневници, итд; знаменитим личностима града о којима се чува грађа у архиву. Аутори имају слободан приступ теми, и не морају користити ништа од горе наведеног.**

**УСЛОВИ ЛИКОВНОГ КОНКУРСА**

Право учешћа имају деца и млади узраста од 6 до 18 година, са подручја општине Нови Сад. На конкурсу могу учествовати основне, средње и уметничке школе, удружења грађана, дечји културни центри, ликовни атељеи и сличне установе или организације. Појединци могу учествовати индивидуално.

**Димензија радова: произвољна.**

**КАТЕГОРИЈЕ**

– I категорија, деца основношколског узраста, од 1. до 4. разреда;

– II категорија, деца основношколског узраста, од 5. до 8. разреда;

– III категорија, млади средњошколског узраста;

Пожељни су дводимензионални радови на папиру рађени различитим сликарским, цртачким и графичким техникама. Радови треба да буду оригинални, самостално рађени без интервенција одраслих. Радови не смеју бити урамљени нити каширани. На конкурсу не могу учествовати тродимензионални радови (скулптуре, керамика, мозаик и слично).

Установе и организације могу групно слати радове, без ограничења у броју.
Дозвољено је учешће више разреда и одељења у оквиру исте школе.

Један аутор/ка групно или индивидуално може учествовати са највише три различита ликовна рада.

**НАГРАДЕ**Стручни жири одабраће за излагање до 100 ликовних  радова. Двадесет (20) најбољих радова биће дигитализовани и одштампани у колору, како би постали део сталне поставке Историјског архива Града Новог Сада. Доделиће се и посебне похвале за све узрасне категорије. Жири ће и ликовним педагозима послати до 10 похвала за изузетан стваралачки допринос и најуспешније послате збирке радова.

Награђени и похваљени аутори/ке добиће дипломе.

**ПРИЈАВА НА КОНКУРС И СЛАЊЕ РАДОВА ПОШТОМ**

**Обавезна је пријава учешћа слањем документа електронском поштом на адресу:** **snezana.filipovic@arhivns.rs**

На сваком раду, са предње стране, у доњем десном или левом углу, треба да пише име аутора/ке, разред, школа

У пошиљци са радовима неопходно је послати појединачно потписану Сагласност родитеља за коришћење и објављивање података о личности малолетних аутора/ки.

**ОСТАЛИ УСЛОВИ КОНКУРСА**

Учешће на конкурсу је бесплатно. Трошкове слања радова плаћају учесници конкурса.

Организатор може без надокнаде и сагласности аутора/ке излагати, репродуковати, публиковати, штампати радове.

**Рок за приспеће поштанских пошиљки за учеснике је до 28. новембра 2025. године.**

**Пошиљке се могу донети лично или послати на следећу адресу:**

Историјски архив Града Новог Сада

За ликовни конкурс

ул. Филипа Вишњића 2а

21000 Нови Сад

Жирирање радова: прва половина децембра 2025.

Објављивање резултата конкурса: најкасније до 15. децембра 2025. године.

Само награђени аутори/ке и едукатори/ке биће лично обавештени електронском поштом.
Свечана додела диплома и отварање изложбене поставке: друга половина децембра 2025. године.

**Објаве и резултате конкурса пратити на:**

<https://www.facebook.com/Historical.Archives.of.Novi.Sad> https://www.instagram.com/arhivnovisad/

Контакт особа за сва питања везана за услове конкурса, организацију и реализацију изложбе је историчар архивист

Снежана Сердар Филиповић

меј адреса: serdarsnezana@gmail.com

телефон: 063/7888-065